O‘zbekiston Milliy kutubxonasida Pushkin ijodiga bag‘ishlangan onlayn-muloqot bo‘lib o‘tdi

O‘zbekiston Milliy kutubxonasida Aleksandr Pushkin tavalludining 217 yilligiga bag‘ishlangan onlayn-muloqot bo‘lib o‘tdi. Bu haqda kutubxona matbuot xizmati ma’lum qildi, deya xabar beradi “Infocom.uz”.

“‘Kamolot’ huzurida mehmonda” loyihasi asosida o‘tkazilgan onlayn-muloqotda O‘zbekiston Yozuvchilar uyushmasi raisi o‘rinbosari shoir S.Sayyid, filologiya fanlari nomzodi K.Bobojonova, 50-maktab rus tili va adabiyoti o‘qituvchisi F.Xudoyorova so‘zga chiqdi. O‘quvchilar va talabalar Pushkin qalamiga mansub she’rlar va asarlardan parchalar o‘qib berish imkoniyatiga ega bo‘ldi.
Onlayn-muloqot davomida mehmonlar olis hududlardagi tadbir ishtirokchilaridan kelib tushgan savollarga javob berdi. Tadbir doirasida Pushkin ijodiga oid kitoblar ko‘rgazmasi bo‘lib o‘tdi.